रानडे हांचो लेख म्हाका खूब भावलो. हो लेख वेगळे तरेचो. बाबासाहेबांचेर मोग करपी प्रत्येक मनशान हो लेख जरूर वाच्चो. सगळो लेख तुमच्या मुखार दवरपाची कुवत म्हजे लागीं ना. हे हांव मान्य करता.
 आमची जापसालदारकी कमी जावंक ना. हाचे उरफाटे वाडली. देश चलयताना कसलीय चूक जाल्यार त्या चुकीचें प्रायश्चित आमी आमच्या भुजार घेवचें पडटलें. दुसऱ्यांक जापसालदाक धरपाचे दीस आतां फाटीं पडले.
 आपल्या मुल्ल्यांचो दर्जो कमी करप आनी हुकुमशायेचो मार्ग मेकळो करप.
 दुसरो भंय आयज दिसता तो म्हळ्यार राजकी, सामाजीक आनी अर्थीक असंतुळा. हें हाता भायर गेल्यार त्रासीक आनी उदास लोक लोकशायेचे मंदिर हालोवंक शकतात. आनी त्या खातीर भौसाक खूब त्रास जावपाची शक्यताय आसा. खूब कश्टान तयार केल्ल्या लोकशायेच्या मंदिराक वेर वचप समा न्हय, आपलो मुद्दो लोकांक पटोवपा खातीर नाका जाल्ले वाद जे भारतांत चल्ल्यात, ताचे उदाहारण ते दितात.
 तिसरो भंय संविधानाचें पावित्र्य आनी मान राखप. सविनय कायदेभंग, असहकार आनी सत्याग्रह सारखे प्रयोग करप टाळप. वयल्या कर्तुबाक प्रोत्साहन दिवप म्हणजे कायदो धाब्यार बसोवप. सध्या एन्कांवंटरां नेटान चालू आसात. पुलिसांक हार - तुरे दिवन लोक तांची तुस्त करीत सुटल्यात. आमचो कायदो अपंगुळ जाता तरीय लोक कायदो हातांत घेवंक लागले जाल्यार तें आमच्या संविधनाचें अपेस. संविधान बरें चलूंक न्यायपालिका, विधीमंडळ आनी प्रशासन हांचे भितर समन्वय जाय !
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 